钦定古今图书集成/明伦汇编/氏族典/第041卷 > 《四川总志》 > 施昱
## 钦定古今图书集成/明伦汇编/氏族典/第041卷 > 《四川总志》 > 施昱

按《云南通志》：“昱字子贞，广南卫人。举正德己卯乡试
第一，嘉靖丙戌会试第五，授刑部主事，升员外郎，典
试山东，取士多名隽。及陞郎中，以议国戚张延龄狱
不称旨，株连落职，家居八年，起补贵州佥事，威惠并
行，士民绘像祀之。值黔中大比，录文犯忌罪，监临御
史波及之，谪茶陵州同知，历永州判，徽州郡丞。丁艰”，
服除，补大名府，升湖广佥事，驻承天府。百务纷沓，昱
一意恤民，不徇时好，虽见忌嫉，弗顾也。以擒巨寇李
邦珍功，晋光禄寺少卿，卒于京。昱孝友醇饬，所著有
《礼经疑问》，藏于家。